REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj:06-2/175-22

25. novembar 2022. godine

B e o g r a d

ZAPISNIK

ŠESTE SEDNICE ODBORA ZA ZAŠTITU ŽIVOTNE SREDINE,

ODRŽANE 25. NOVEMBRA 2022. GODINE

Sednica je počela u 11,07 časova.

Sednicom je predsedavao Milimir Vujadinović, zamenik predsednika Odbora.

Pored predsedavajućeg Odbora, sednici su prisustvovali članovi Odbora: Dušan Radojević, Darko Jovanović, Dušan Marić, Marijan Rističević, Marko Mladenović, Milan Glušac, Dalibor Šćekić i Jasmin Hodžić, kao i Nataša Bogunović, zamenik člana Odbora Ivana Karića.

Sednici nisu prisustvovali članovi Odobra: Ivan Karić, Dejan Bulatović, Zoran Stojanović, Ivana Parlić, Branimir Jovančićević, Aleksandar Jovanović, Radomir Lazović i Enis Imamović.

Sednici je prisustvovala i narodna poslanica Dragana Lukić.

U skladu sa članom 74. stav 3. Poslovnika, sednici su, po pozovu, prisustvovali i: Dubravka Đedović, ministarka rudarstva i energetike, Irena Vujović, ministarka zaštite životne sredine, državni sekretari Ministarstva zaštite životne sredine: Sandra Dokić, Sara Pavkov i Aleksandar Dujanović, Aleksandra Imširagić Đurić, pomoćnik ministra zaštite životne sredine, Vidoje Petrović, gradonačelnik Loznice, prof. dr Dinko Knežević i prof. dr Nikola Lilić sa Rudarsko-geološkog fakulteta Univerziteta u Beogradu.

Zamenik predsednika Odbora sazvao je, na osnovu člana 71. stav 3. Poslovnika Narodne skupštine, Šestu sednicu na Zahtev za sazivanje sednice Odbora, koji je podnelo devet članova Odbora, sa sledećim

D n e v n i m r e d o m :

1. Razmatranje pitanja iskorišćavanja litijuma na području Republike Srbije, sa osvrtom na uticaj na životne sredinu i osvrtom na celokupni ekonomski razvoj Republike Srbije.

Na početku je objasnio da je Zahtev za sazivanje sednice Odbora podnelo devet članova Odbora predsedniku Odbora Aleksandru Jovanoviću, koji je dužan da sednicu odbora sazove na zahtev najmanje trećine od ukupnog broja članova odbora. Pošto on nije sazvao sednicu odbora na osnovu Zahteva, sednicu je sazvao zamenik predsednika Odbora, u skladu sa navedenom odredbom Poslovnika Narodne skupštine.

Pošto je konstatovano da postoji kvorum za rad i odlučivanje, na predlog zamenika predsednika Odbora, Odbor je, jednoglasno, usvojio:

- Zapisnik Prve sednice Odbora, održane 12. septembra 2022. godine,

- Zapisnik Treće sednice Odbora, održane 6. oktobra 2022. godine i

- Zapisnik Četvrte sednice Odbora, održane 11. oktobra 2022. godine.

Odbor je radio prema dnevnom redu navedenom u zahtevu za održavanje sednice, u skladu sa odredbom člana 71. stav 4. Poslovnika Narodne skupštine.

Ministarska rudarstva i energetike i ministarka zaštite životne sredine informisale su Odbor o pitanjima na dnevnom redu sednice, u skladu sa delokrugom svakog od dva ministarstva.

Profesori Rudarsko-geološkog fakulteta Univerziteta u Beogradu: Dinko Knežević i Nikola Lilić detaljno su članovima Odbora objasnili kako izgleda postupak za dobijanje rude i na koji način se postupa sa otpadom nastalim prilikom eksploatacije litijuma. Istaknuto je i da je litijum, u sladu sa Zakonom o rudarstvu i Zakonom o geološkim istraživanjima, i kod nas u Srbiji strateška mineralna sirovina. Odbor su upoznali i sa aspektima podzemne eksploatacije ležišta Jadar, kapacitetom proizvodnje, a posebno sa uticajem Projekta „Jadar“ na životnu sredinu.

Vidoje Petrović, gradonačelnik Lozince, istakao je da je svima zaštita životne sredine, zdravlje i bezbednost ljudi na prvom mestu. Naglasio je da Projekat „Jadar“ ima ogroman razvojni potencijal ne samo za Loznicu, za Jadar, za Podrinje, za zapadnu Srbiju, nego za čitavu Republiku, ali je on, na žalost, obustavljen.

U diskusiji su učestvovali: Milimir Vujadinović, Marijan Rističević, Jasmin Hodžić, Milan Glušac i Dragana Lukić.

Nakon završene diskusije, na predlog zamenika predsednika Odbora Milimira Vujadinovića, Odbor je, jednoglasno, usvojio sledeći:

Z A K Lj U Č A K

Odbor je primio informaciju i upoznao se sa problematikom od predstavnika stručne javnosti i dva ministarstva (Ministarstva rudarstva i energetike i Ministarstva zaštite životne sredine);

Odbor je informisan u okviru svojih nadležnosti;

Narodni poslanici su u toku diskusije postavljali pitanja stručnjacima i iznosili svoja zapažanja;

Odbor će stenografske beleške i zapisnik sa ove sednice staviti na raspolaganje poslanicima, Narodnoj skupštini i javnosti radi detaljnog upoznavanja sa ovom temom.

Sednica je zaključena u 13,17 časova.

Sastavni deo ovog zapisnika čini obrađen tonski snimak sednice Odbora.

SEKRETAR ZAMENIK PREDSEDNIKA

Milica Bašić Milimir Vujadinović